LIETUVOS DARBO RINKOS MOKYMO TARNYBOS PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS VADOVAS

Į S A K Y M A S

DĖL DARBO RINKOS PROFESINIO MOKYMO ORGANIZAVIMUI NAUDOJAMŲ BŪTINŲ DOKUMENTŲ SĄRAŠO PATVIRTINIMO

2002 m. sausio 8 d. Nr. 08/03-01

Vilnius

Vykdydamas Lietuvos Respublikos socialinės apsaugos ir darbo ministro 2000 m. spalio 10 d. įsakymo Nr. 89 (Žin., 2000, Nr. 92-2906) 2.2 punkto pavedimą:

1. Tvirtinu Darbo rinkos profesinio mokymo organizavimui naudojamų būtinų dokumentų sąrašą (pridedama).

2. Laikau netekusiu galios Lietuvos darbo rinkos mokymo tarnybos generalinio direktoriaus 2000 m. lapkričio 10 d. įsakymu Nr. 118–AD patvirtintą Būtinų dokumentų darbo rinkos profesinio mokymo organizavimui sąrašą.

VADOVAS	TOMAS JOVAIŠA

______________

PATVIRTINTA

Lietuvos darbo rinkos mokymo tarnybos

prie Lietuvos Respublikos socialinės apsaugos

ir darbo ministerijos vadovo

2002 m. sausio 8 d. įsakymu Nr. 08/03-01

DARBO RINKOS PROFESINIO MOKYMO ORGANIZAVIMUI NAUDOJAMŲ BŪTINŲ DOKUMENTŲ SĄRAŠAS

I. BENDRIEJI DOKUMENTAI

1. Darbo rinkos profesinį mokymą reglamentuojantys Lietuvos Respublikos įstatymai, Vyriausybės nutarimai ir teisės aktai.

2. Darbo rinkos profesinio mokymo įstaigos, įmonės (toliau – PMĮ) veiklą įteisinantys dokumentai:

2.1. PMĮ įregistravimo pažymėjimas;

2.2. PMĮ veiklos nuostatai arba mokymo organizavimo taisyklės [Lietuvos Respublikos Vyriausybės 1999 m. liepos 12 d. nutarimas Nr. 825 „Dėl leidimų (licencijų) mokyti išdavimo nuostatų patvirtinimo“];

2.3. leidimas (licencija) mokyti;

2.4. mokymo patalpų, naudojimo ar disponavimo jomis dokumentų nuorašai;

2.5. Visuomenės sveikatos centro išduoto leidimo-higienos paso nuorašas.

3. PMĮ darbuotojų (asmenų, atsakingų už mokymo organizavimą, profesijos mokytojų, praktikos vadovų) pavyzdinių pareigybių sąrašas ir pareigybių aprašymai.

4. PMĮ metų veiklos planas ir ataskaita (mokymo kokybės sąvadas).

5. Darbuotojų saugos ir sveikatos norminiai dokumentai (darbuotojų saugos ir sveikatos instrukcijos, saugaus darbų atlikimo taisyklės ir kiti PMĮ norminiai dokumentai).

6. Bylų nomenklatūra, suderinta su steigėju ir patvirtinta PMĮ vadovo ar asmens, atsakingo už mokymo organizavimą.

II. MOKYMO ORGANIZAVIMO DOKUMENTAI

7. Studijų ir mokymo programų registre įregistruotos ir taikomos pertvarkytos mokymo programos.

8. PMĮ vadovo patvirtinti baigiamųjų ar kvalifikacijos egzaminų klausimai, bilietai (testai).

9. Asmenų, atsakingų už mokymo organizavimą, pedagogų (profesijos mokytojų, praktikos vadovų) kompetenciją apibūdinantys dokumentų nuorašai (išsilavinimas, pedagoginė kvalifikacija, pedagoginis stažas, gamybinis stažas, atestacija, kvalifikacijos tobulinimas).

11. Mokymo patalpų, įrenginių ir įrangos, mokymo ir mokymosi priemonių, metodinės medžiagos ir literatūros, reikalingos mokymo programai, sąrašas.

12. Registravimo žurnalai:

12.1. įsakymų;

12.2. gaunamų raštų;

12.3. siunčiamų raštų;

12.4. darbo sutarčių;

12.5. darbuotojų saugos ir sveikatos instrukcijų (įvadinio instruktavimo ir instruktavimų darbo vietoje);

12.6. patikrinimų.

13. Mokinių registravimo knyga.

14. Pažymėjimų apskaitos knyga.

III. MOKYMO DOKUMENTAI

15. PMĮ vadovo ar asmens, atsakingo už mokymo organizavimą, įsakymai:

15.1. dėl mokymo pradžios, pridedant mokinių sąrašą;

15.2. dėl mokymo programos trukmės, turinio pakeitimo ir numatomų mokymo formų (remiantis Lietuvos Respublikos socialinės apsaugos ir darbo ministro 1998 m. birželio 30 d. įsakymu Nr. 108 „Dėl darbo rinkos profesinio mokymo reglamentų“ ir 2000 m. spalio 10 d. įsakymu Nr. 89 „Dėl darbo rinkos profesinio mokymo tvarkos“);

15.3. dėl individualaus mokymo ar mokymo laiko pratęsimo;

15.4. dėl mokinių praktikos gamybos įmonėje;

15.5. dėl mokinių išbraukimo iš besimokančiųjų sąrašo;

15.6. dėl egzaminų organizavimo bei egzaminų komisijos tvirtinimo;

15.7. dėl pažymėjimų išdavimo, pridedant mokinių sąrašą.

16. Asmenų, atsakingų už mokymo organizavimą, profesijos mokytojų, praktikos vadovų darbo apskaita:

16.1. darbo sutartys su profesijos mokytojais ir praktikos vadovais;

16.2. profesijos mokytojų ir praktikos vadovų darbo laiko apskaitos žiniaraščiai.

17. Mokymo grupės dokumentai:

17.1. mokinių išsilavinimo dokumentų nuorašai;

17.2. privalomojo sveikatos patikrinimo pažymos;

17.3. darbdavių siuntimai mokytis, mokymo sutartys (vadovaujantis priedais Nr. 1, Nr. 2, Nr. 3, patvirtintais Lietuvos Respublikos socialinės apsaugos ir darbo ministro 2000 m. spalio 10 d. įsakymu Nr. 89 „Dėl darbo rinkos profesinio mokymo tvarkos“);

17.4. mokymo tvarkaraščiai; praktinio mokymo darbo grafikai;

17.5. mokymo apskaitos žurnalai (teorinio mokymo, praktinio mokymo, individualaus teorinio mokymo);

17.6. suderinta ir PMĮ vadovo patvirtinta mokinių praktikos programa gamybos įmonėje ar PMĮ;

17.7. mokinių praktikos žurnalai gamybos įmonėje ar PMĮ;

17.8. baigiamųjų ar kvalifikacijos egzaminų protokolai;

17.9. mokinių lankomumo apskaitos žiniaraščiai.

______________